# MØTEINNKALLING

# Skole-, oppvekst- og kulturutvalget

|  |  |  |
| --- | --- | --- |
| **Dato:** | 01.03.2018 kl. 18:00 |  |
| **Sted:** | Formannskapssalen Vestby rådhus |  |

Møtet er åpent for publikum i alle saker med mindre saken er unntatt offentlighet, eller møtet lukkes.

Dokumentene publiseres på www.vestby.kommune.no.

**Saksliste**

* Møtet starter med dialogmøte med HSV fotball.

|  |  |
| --- | --- |
|  | Side |
| **Saker til behandling** |
| [1/18](#CaseRef360542) | 17/03749-29 | Revidering av lokale retningslinjer for kommunalt tilskudd til private barnehager | 2 |
| [2/18](#CaseRef371436) | 15/05392-43 | Søknad om fritak - Frode Solberg - Sv | 5 |
|  |  |  |  |

|  |  |
| --- | --- |
| **Vestby, 15.02.2018****Ronny Kjønsø****Leder** | **Eventuelt forfall eller inhabilitet meldes til utvalgssekretær Elin Westengen Tokerød på tlf. 64980106 (på dagtid) eller e-post:****Elin.tokerod@vestby.kommune.no****Varamedlemmer møter etter nærmere avtale.** |

Saker til behandling

SOK-1/18

Revidering av lokale retningslinjer for kommunalt tilskudd til private barnehager

Saksbehandler: Trine Løvsjø Saksnr.: 17/03749-29

|  |  |  |
| --- | --- | --- |
| **Saksgang** |  | **Møtedato** |
| 1 Skole-, oppvekst- og kulturutvalget | 1/18 | 01.03.2018 |

**Rådmannens innstilling:**

Reviderte «Kommunale retningslinjer for tilskudd til private barnehager i Vestby kommune» vedtas.

 **Vedlegg:**Vedlegg - Lokale retningslinjer for tilskudd til private barnehager i Vestby - revidert

**SAKSUTREDNING:**

**Sammendrag:**

Rådmannen forslår at gjeldene «Kommunale retningslinjer for tilskudd til private barnehager i Vestby» revideres etter gjeldende lovverk med forskrifter samt at det presiseres når private barnehager har krav på tilskudd eller ikke ved oppstart og oppsigelse.

**Bakgrunn for saken:**

Forskrift for tildeling av tilskudd til private barnehager ble sist endret fra 01.01.2018. Fra og med august 2017 har private barnehager hatt krav på tilskudd til pedagogisk bemanning. Det er nå kun mulig å benytte nasjonal sats for kapitaltilskudd.

Fra 01.08.2016 ble retten til spesialpedagogisk hjelp overført fra opplæringsloven til barnehagen. Fra samme dato falt retten til gratis spesialpedagogisk hjelp bort. Vedtak fattet før 01.08.2016 beholdt ordningen med gratis spesialpedagogisk hjelp, men fra og med 01.08.2018 vil det ikke gjelde noen barn i Vestby kommune.

Kommunale retningslinjer for tilskudd til private barnehager i Vestby» revidert i

Skole-, oppvekst- og kulturutvalget 16.04.2015 sak 7/15 må tilpasses og endres i henhold forskrift og barnehagelov. Revideringen inneholder kun en tilpasning til nye forskrift samt en presisering av hvilke barn barnehagen får tilskudd for.

**Alternativer:**

Alternativet er å ha lokale retningslinjer som ikke er oppdatert og revidert i forhold til gjeldende forskrift.

**Økonomiske konsekvenser:**

Vestby kommune taper penger når barnet får tilskudd til mer enn en barnehageplass.

**Vurdering:**

Når nye forskrifter trer i kraft må lokale retningslinjer revideres slik at retningslinjene er i tråd med nye forskrifter.

I forslag til reviderte retningslinjer er teksten i samsvar med nye forskrifter.

Endringer:

Tilskudd til pedagogisk bemanning er tatt med i ingressen.

Punkt 1.1

Kapitaltilskudd til ordinære barnehager

Det er kun mulig å benytte nasjonale satser. Satsene oppgis for et år av gangen i forskriften.

Tilskudd til pedagogisk bemanning

Tilskudd til pedagogisk bemanning er tatt som eget punkt i 1.1. Satsene oppgis for ett år av gangen i forskriften.

Punkt 1.5 *Endringer i tilskuddet gjennom året*

Da Vestby kommune har byttet barnehageadministrativt program siden sist revidering, er VISMA byttet ut med IST. Nå har alle barnehagene lik tilgang til systemet, og det forventes at de private barnehagen melder om feil i systemet dersom de oppdager det.

Oppsigelse og oppstart

Vestby kommune har bare høsten 2017 utbetalt doble tilskudd for ett barn i tre måneder. Kommunen betalt tilskudd til en privat barnehage i tre måneder, når barna gikk i barnehage i bostedskommune, og Vestby kommune kunne ikke kreve bostedskommune for tilskuddet.

Punktet har ny overskrift, men innholdet er en tydeliggjøring av retningslinjen over hvilke barn det skal gis tilskudd for eller ikke. Hensikten med punktet er at Vestby kommune ikke skal betale doble tilskudd eller betale tilskudd for barn som benytter seg av et annet barnehagetilbud enn et tilbud i Vestby kommune.

Punkt 2.3 Refusjon av timer til spesialpedagogisk hjelp

Refusjon av timer til spesialpedagogisk hjelp fjernes da retten til gratis spesialpedagogisk hjelp utgår.

Nytt punkt 2.3, tidligere punkt 2.4 Refusjon av utgifter i forbindelse med barn med vedtak etter barnehageloven § 19 a spesialpedagogisk hjelp barnehageloven § 19 g barn med nedsatt funksjonsevne

Punktet skrives i tråd med barnehageloven og dagens ordning

**Medbestemmelse:**

Retningslinjene er kun administrativt endret, da det ikke er noen prinsipielle endringer i forslaget, kun endringer i henhold til lovverket og presiseringer av gjeldende retningslinjer.

**Konklusjon:**

Lokale retningslinjer må revideres ved forskriftsendringer og uklarheter

**Vedlegg til saken:**

****

SOK-2/18

Søknad om fritak - Frode Solberg - Sv

Saksbehandler: Elin Tokerød Saksnr.: 15/05392-43

|  |  |  |
| --- | --- | --- |
| **Saksgang** |  | **Møtedato** |
| 1 Skole-, oppvekst- og kulturutvalget | 2/18 | 01.03.2018 |

**Rådmannens innstilling:**

Frode Solberg gis fritak for sitt politiske verv i Vestby kommune.

Som nytt medlem for samarbeidsutvalget Grevlingen barnehage velges……

**SAKSUTREDNING:**

**Bakgrunn for saken:**

I e-post 13.02.2018 meddeler Frode Solberg (Sv) at han har flyttet ut av kommunen. Han søker derfor om varig fritak fra sitt politiske verv i kommunen med virkning fra samme tidspunkt. Nytt suppleringsvalg må derfor foretas.

Frode Solberg var innvalgt som medlem i samarbeidsutvalget for Grevlingen barnehage.